	СПРАВКА

	1.Да се премахне съществуващия отдел „Продукция“ и Военният телевизионен канал (ВТК) и вестник „Българска армия“ да върнат предишната си самостоятелност. Те бяха обединени/смачкани без нито един смислен аргумент. Самото название е дълбоко обидно за журналистите, които работят в  двете структури. То означава, че на ВТК и на вестника се гледа като на цехове за производство на някакви продукти, примерно банички, а не като на творчески структури.
2.Събирането в една мегаструктура  само затруднява управлението на ВТК и на  вестника. Като резултат вестникът винаги е ощетен, тъй като се счита, че изпращането на тв екип за дадено събитие е достатъчно.  И ако за едно събитие не се изпраща журналист от вестника, се излиза с оправданието, че тв репортерите ще напишат материал и за вестника. Да, ама не! Ако почти всеки журналист от вестника може да осигури тв репортаж, едва 2-3 тв репортери могат да напишат текст за вестника. Това е горчивата истина, характерна не само за ВТК, а и за големите телевизии. По принцип тв репортерите могат да говорят, но не и да пишат.
3.Няма никаква логика много по-малки структури като „Планиране“ и „Мониторинг“ да са самостоятелни отдели, а ВТК и вестникът, които са с пъти по-голям числен състав да са смачкани в един отдел „Продукция“. Съотношението се запазва и след намерението „Мониторинг“ и „Планиране“ да се съберат в един отдел. 
 

4.Ако все пак се възприеме създаването на новия отдел „Мониторинг и планиране“, нека „Планиране“ да поеме сериозните задачи по работа със социалните мрежи. Това наистина е най-прекият път към младите хора, които утре може да облекат военната униформа.
5.Названието на отдел „Корпоративно осигуряване“ е несериозно и безсмислено.  По дефиниция корпорация е юридически субект, който се занимава с крупен бизнес и в който членуват голяма група хора. В ИЦ на МО няма нито корпорации, нито крупен бизнес. Много по-ясно и правилно е отделът да се нарича „Административно обслужване“



	Приема се частично за промяна наименованието на отдел „Корпоративно осигуряване“ и промяна наименованието на отдел ,,Продукция‘‘ 
	Съсредоточаването на всички медии в един отдел (Продукция) е с цел синхронизация на тяхната дейност чрез по-ефективно и по-добро оперативно управление. Разделянето на отделните медии (ВТК, вестник ,,БА“ и интернет сайт) в различни отдели ще влоши събирането, анализирането и изнасянето в публичното пространство на информация за актуални събития, личности и тенденции в отбраната в единна синхронизирана аудиовизуалната и печатна продукция. Отделянето на всяка медия в отделно административно звено (отдел или сектор) ще доведе до излишна административна тежест.
[bookmark: _GoBack]Също така, събирането в една структура и под общо ръководство на вестник ,,Българска армия‘‘, Военния телевизоинен канал и новите интернет базирани платформи, предоставя на Информационния център на МО възможност да работи като крос медия. На база на творческия и технически потенциал на вестник ,,Българска армия“, Военния телевизионен канал и новите интернет базирани платформи, се създава възмжност с по-малко средства да се постигат целите на структурата в съответствие с Правилника за устройството и дейността на Информационния център на МО. Поради съсредоточаването на всички медии в един отдел е логично и обосновано този отдел да бъде с  наименование ,,Военни медии'' и поради това отдел ,,Продукция'' се преименува на отдел ,,Военни медии''.

	Предлагам да се махне длъжността "заместник директор по стратегическите ефекти". Освен, че звучи безумно и тази длъжност не може да се изпълни със съдържание, смятам, че две зам. директорски длъжности, на толкова малка структура са напълно излишни и само генерират неоправдан сериозен разход за бюджета на Информационния център на МО.


	Не се приема
	Длъжността „заместник-директор „Стратегически ефекти“ отговаря пряко за резултата, ръководи дейността на отдел „Мониторинг и Планиране“ и организира развитието на стратегическите контакти на Центъра със сродните, съгласно функциите на Центъра, държавни органи, академични и неправителствени организации и бизнес структури (чл.7, ал.4 от Правилника за устройството и дейността на ИЦ на МО).

